भाषा और संस्कृति से व्यक्तित्व का विकास करें युवा: अग्रवाल
दिग्विजय कॉलेज के हिन्दी विभाग द्वारा अतिथि व्याख्यान का आयोजन किया गया। इस कार्यक्रम में छात्रों को सांस्कृतिक चेतना और भाषा की जानकारी दी गई।
इस कार्यक्रम में मुख्य प्रवक्ता प्रो. अनसुइया अग्रवाल ने छात्रों को साहित्य लेखन और साहित्यिक चेतना की जानकारी दी। संस्कृति और भाषा की समझ से छात्र अपने ज्ञान और व्यक्तित्व का विकास कर सकते हैं। संस्कृति युगों से संचित जीवन रस है। वह जीने के एक ढंग का नाम है, उसमें संस्कार की सुगंध है। भाषा में दक्षता से व्यक्ति की सांस्कृतिक चेतना अधिक प्रभावी ढंग से अभिव्यक्त होती है। इस कार्यक्रम में मौजूद डॉ. चंद्रकुमार जैन ने उदाहरण के साथ संस्कृति का अर्थ इस प्रकार से बताया कि संस्कृति से ह्रदय की उदारता और सामाजिक सरोकार का प्रमाण मिलता है। विकृति से आहत लोगों को प्रकृति संबल देती है तो संस्कृति उसे उत्थान के रास्ते पर आगे बढ़ाती है। कार्यक्रम में मुख्य रूप से महासमुंद से प्रो. अनसुइया अग्रवाल, डॉ. शंकर मुनि राय, डॉ. चंद्रकुमार जैन, डॉ बीएन जागृत, डॉ नीलम तिवारी व डॉ स्वाति दुबे मौजूद थे।
awa_Deva hin_Deva hin_Deva